Dubkai (Paskalviai)
Dubkai (liet. Paskalviai, vok. Passkalwen, nuo 1815 m. Paßkalven, nuo 1871 m. Paßkalwen, nuo 1912 m. Paskallwen, nuo 1938 m. birželio 6 d. Schalau, 1945–1946 m. rus. Паскалльвен, nuo 1946 m. rugsėjo 7 d. rus. Дубки) – gyvenvietė Mažojoje Lietuvoje, Kaliningrado srities šiaurinėje dalyje, Nemano rajone, 10 km į vakarus nuo Nemano, Nemuno senvagės kairiajame krante; nuo 2008 m. birželio 30 d. Nemano miesto gyvenvietės kaimas.